EELNÕU
NARVA LINNAVALITSUS

K O R R A L D U S

Narva






        ____.09.2012.a nr ______
Pärandvarale valitseja määramine ning pärandvara bilanssi võtmine

(Veera Ermel’i pärimisasi)

1. ASJAOLUD JA MENETLUSE KÄIK

Narva notari Albina Birjukova poolt on 30.05.2012 välja antud pärimistunnistus (notari ametitegevuse raamatu registreerimise number 896), mis tõendab, et 16.01.2002. a surnud Veera Ermel’i (isikukood 43711063726) pärijaks on NARVA LINN.

Vastavalt pärandvara inventuurile, mille viis läbi Narva notari Albina Birjukova 23.03.2012 otsuse alusel kohtutäitur Andrei Krek, kuuluvad pärandvara hulka:

· Viru Maakohtu kinnistusosakonna Narva jaoskonna registriossa nr 752509 kantud korteriomand, mis on 299/25696 mõttelist osa kinnistust katastritunnusega 51105:004:0024, ja reaalosana eluruum nr 86 Narvas aadressil Spordi  tn 4, üldpinnaga 29,90 m2. Vastavalt AS OBER-HAUS Hindamisteenuste  Kinnisvara eksperthinnangule nr 38423 on nimetatud korteriomandi turuväärtus 23.05.2012.a. seisuga 7600.00 eurot;
· AS-i Swedbank arvelduskonto nr 1102793227, mille saldo 02.04.2012 seisuga on 0,09 EUR;

2. ÕIGUSLIKUD ALUSED
Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Narva Linnavolikogu 21.06.2005 määruse nr 20/57 „Linnavara eeskiri” (edaspidi nimetatud Eeskiri) punkti 37 kohaselt otsuse pärimisõiguse teel omandatud vara kohta võtab vastu Narva Linnavalitsus Narva Linnavolikogu poolt kehtestatud korras.

Vastavalt Narva Linnavolikogu 16.01.2003 määruse nr 1/7 “Pärandi vastuvõtmise kord” (edaspidi Kord) punktile 1.5. pärimisega seotud otsused tehakse linnavalitsuse korraldusega, mille eelnõu valmistab ette Linnavara- ja Majandusamet.
KOKS § 22 lg 1 p-st 6 tulenevalt kuulub valla- või linnavara valitsemise korra kehtestamine volikogu ainupädevusse. Vastavalt  Eeskirja punktile 23 linnavara valitsemise jagamise Eeskirja punktis 19 sätestatud valitsejate vahel kinnitavad kohaliku omavalitsuse organid sõltuvalt vara sihtotstarbest ja selle vajalikkusest nende kohustuste täitmisel. Eeskirja punkt 19 kehtestab, et linnavara valitsejaks on linnavolikogu ja linnavalitsus, kohaliku omavalitsuse struktuuriüksus, linna ametiasutused, kolmas isik. 

Narva Linnavolikogu 28.04.2011 määruse nr 5 „Narva Linnavalitsuse Linnavara- ja Majandusameti põhimäärus“ § 13 punkti 3 alusel on Narva Linnavalitsuse Linnavara- ja Majandusameti põhiülesandeks muu hulgas linnavara valdamise, kasutamise, käsutamise ja omandamise (sh vara pärimine, ostmine, sundvõõrandamine, üürile võtmine, ostueesõiguse teostamine, peremehetu ehitise hõivamine) korraldamine ning linnavara säilimise tagamine. 

Korra punktile 4.1 kohaselt Linnavara- ja Majandusamet valitseb päritud vara järgmiselt: kinnistu - võtab oma bilanssi (alapunkt 4.1.1), rahalised vahendid - kannab linna eelarvesse (alapunkt 4.1.2).

Rahandusministri 11.12.2003. a määrusega nr 105 kinnitatud “Riigi raamatupidamise üldeeskirja” lisa 1 kohaselt peavad kinnistud ja rahalised vahendid olema bilansis arvel eraldi kontorühmades. Seega ei ole tegemist kohaliku elu küsimuse lahendamisega kohaliku omavalitsuse korralduse seaduse § 30 lõike 1 punktide 2 ja 3 tähenduses, vaid raamatupidamisliku tehinguga, mis oma olemuselt on internse iseloomuga haldusorganisatsiooni sisene enesekorralduslik küsimus.

3. OTSUS

3.1. Narva Linnavalitsuse Linnavara- ja Majandusametil võtta oma valitsemisele ja bilanssi 16.01.2002. a surnud Veera Ermel’i (isikukood 43711063726) pärandvara, mis koosneb:

3.1.1. korteriomandist asukohaga Narva linnas Spordi  tn 4  (Viru Maakohtu kinnistusosakonna Narva jaoskonna registriossa nr 752509)  (edaspidi ka korteriomand), sealhulgas:

1) 299/25696 mõttelist osa kinnistust katastritunnusega 51105:004:0024 (otstarve – elamumaa 100%, pindala 3694 m2) maa maksustamishinnaga 70 eurot;

2) korter nr 86 üldpinnaga 29,90 m2, väärtusega 7 600 eurot;

3.1.2. rahalistest vahenditest AS-i Swedbank arvelduskontol nr 1102793227, mille saldo 02.04.2012 seisuga on 0.09 EUR
3.2. Volitada Narva Linnavalitsuse Linnavara- ja Majandusameti varade osakonna juhataja Jelena Skulatšova’t, isikukood 46801022216, üle kandma punktis 3.1.2. nimetatud rahalised vahendid, vastavalt nende tegelikule seisule pärast teenustasu, intresside, võlgade jms tasumist, Narva Linnavalitsuse Linnavara- ja Majandusameti arvelduskontole nr 10220034433015 (AS SEB Pank) ja sulgema inventuuri käigus selgunud 16.01.2002. a surnud Veera Eermel’i (isikukood 43711063726)  pangakonto.

4. RAKENDUSSÄTTED

4.1. Narva Linnakantseleil teha korraldus teatavaks Narva Linnavalitsuse Linnavara- ja Majandusametile.

4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

